Úradný vestník L 333 , 29/12/2000 S. 0084 - 0091



Rozhodnutie Rady z 20. decembra 2000 o viacročnom programe pre podniky a súkromné podnikanie a konkrétne pre malé a stredné podniky (SMEs) (2001-2005) (2000/819/ES) RADA EURÓPSKE ÚNIE, so zreteľom na Zmluvu o založení Európskeho spoločenstva, najmä na jej článok 157 ods. 3, so zreteľom na návrh Komisie [1], so zreteľom na názor Európskeho parlamentu [2], so zreteľom na názor Hospodárskeho a sociálneho výboru [3], so zreteľom na názor Výboru regiónov [4], keďže: (1) Dôležitosť podnikov a súkromného podnikania na dosiahnutie cieľov spoločenstva a ťažkosti, ktorým podniky a súkromné podnikanie čelia, sú predmetom hlásení, rozhodnutí a správ a v súčasnosti hlásenia Komisie z 26. apríla 2000 o "politike podnikania v ekonomike riadenej vedomosťami". Tieto odhalili hlavné oblasti činnosti na úrovni spoločenstva. (2) Malé a stredné podniky (SMEs) prispievajú veľkou mierou ku konkurencieschopnosti, výskumu, inováciám, zručnostiam a zamestnanosti a stoja pred konkrétnymi problémami. (3) Na prekonanie týchto ťažkostí je potrebné poskytnúť pomoc. Skupina programov, konkrétne Tretí viacročný program pre malé a stredné podniky (SMES) na území Európskej únie (1997-2000), prijatý rozhodnutím Rady 97/15/ES [5], ktorý skončí 31. decembra 2000, poskytuje príklad pre takúto činnosť. (4) Komisia 29. júna 1999 informovala vo svojom hlásení Európskemu parlamentu, Rade, Hospodárskemu a sociálnemu výboru a Výboru regiónov o vonkajšom hodnotení tohto programu. (5) Je potrebné prijať ďalší program na obdobie od 1. januára 2001 a zabezpečiť, aby plán podnikania bol vybavený dostatočnými zdrojmi na dosiahnutie jeho cieľov. (6) 9. novembra 1999 odsúhlasila Rada správu o integrácii udržateľného rozvoja v politike podnikania Európskej únie. Je potrebné brať udržateľný rozvoj do úvahy pri určovaní a vykonávaní opatrení, ktoré budú na základe tohto programu prijaté. (7) Európska Rada prijala 20. júna 2000 v Santa Maria de Feira Európsku chartu pre malé podniky a žiadala jej úplné vykonávanie ako súčasť návrhov pre dlhodobý program pre podniky a súkromné podnikanie. Opatrenia únie na podporu SMES by mali brať do úvahy ciele stanovené touto chartou. (8) Obdobné činnosti boli uvedené v rámci OECD a konkrétne v charte o politike týkajúcej sa SMES prijatej ministrami priemyslu krajín OECD 15. júna 2000 v Bologni. (9) 7. novembra 2000 Rada zdôraznila potrebu podstatne zlepšiť financovanie nových spoločností a usmerniť finančné prostriedky na podporu začínajúcich podnikov, technologicky zameraných spoločností a mikropodnikov. (10) Opatrenia potrebné na vykonanie tohto rozhodnutia by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovuje postup na uplatňovanie vykonávacích právomocí delegovaných na Komisiu [6]. (11) Toto rozhodnutie vytvára právny základ pre špecifické doplnkové prostriedky, ktoré nie sú súčasťou iných postupov spoločenstva a ktoré nie je možné lepšie vykonať na úrovni členského štátu. (12) Dohoda o Európskej hospodárskom priestore (EHS) uzavretá medzi členskými krajinami EFTA/EHS a dodatky asociačných dohôd uzavretých s krajinami strednej a východnej Európy poskytujú spoluprácu týchto krajín v programoch spoločenstva. Taktiež by sa malo vytvoriť ustanovenie zabezpečujúce účasť Cypru, Malty a Turecka v rámci asociačných dohôd uzatvorených s týmito krajinami. Ak to dohody a postupy dovoľujú, je možné zvážiť účasť ďalších krajín. (13) Odkaz na financie v rámci bodu 34 medziinštitucionálnej dohody zo 6. mája 1999 medzi Európskym parlamentom, Radou a Komisiou o rozpočtovej kontrole a zlepšení rozpočtových postupov [7] je zahrnutý v tomto rozhodnutí počas trvania tohto programu napriek tomu, že toto neovplyvní právomoc rozpočtového orgánu podľa tejto zmluvy, PRIJALA TOTO ROZHODNUTIE: Článok 1 Program postupu spoločenstva pre podniky a súkromné podnikanie, konkrétne pre malé a stredné podniky (SMES), ďalej len "tento program", je týmto prijatý na obdobie piatich rokov počnúc 1. januárom 2001. Článok 2 1. Tento program má nasledujúce ciele: a) zvýšiť rast a konkurencieschopnosť obchodu v medzinárodnej ekonomike založenej na vedomostiach; b) podporovať súkromné podnikanie; c) zjednodušiť a zlepšiť správny a regulačný systém pre obchodovanie, aby výskum, inovácie a vytváranie nových príležitostí na podnikanie mohli prosperovať; d) zlepšovať finančné prostredie pre obchod, predovšetkým v SMEs; e) umožniť odvetviu jednoduchší prístup k podporným službám, programom a sieťam spoločenstva a zlepšovať koordináciu týchto zariadení. 2. Tieto ciele by mali byť vykonané predovšetkým činnosťami popísanými v prílohe I. 3. Okrem toho samotný program sa môže použiť ako prostriedok k smerovaniu k cieľom vytýčeným Európskou chartou pre malé podniky. Článok 3 1. Komisii je nápomocný výbor na riadenie programu pre podnikanie, (ďalej len "výbor"). 2. V prípade odkazu na tento odsek sa uplatňujú články 4 a 7 rozhodnutia 1999/468/ES. Obdobie ustanovené v článku 4 ods. 3 rozhodnutia 1999/468/ES sa určí na tri mesiace. 3. Výbor prijme pravidlá postupu. Článok 4 1. Opatrenia a činnosti potrebné na vykonávanie tohto programu vzťahujúce sa na uvedené záležitosti budú prijaté v súlade s postupom riadenia podľa v článku 3 ods. 2: - ročný pracovný program a zodpovedajúci finančný prídel, - kritériá a obsah vyhlásení verejných súťaží presahujúci 100000 EUR, - ukazovatele výkonu na hodnotenie činností potrebných na dosiahnutie cieľov stanovených v článku 2. 2. Výbor bude navyše pravidelne informovaný o všetkých ďalších otázkach vzťahujúcich sa na tento program, predovšetkým o výročnej správe o vykonávaní a hodnotiacich správach uvedených v článku 5 ods. 1 Článok 5 1. Komisia zhodnotí vykonávanie tohto programu a predloží Európskemu parlamentu, Rade, Hospodárskemu a sociálnemu výboru a Výboru regiónov: - každé dva roky — hodnotiacu správu o pokroku koordinovanú s ostatnými správami, - o postupe podnikania v politike spoločenstva a programoch ako celku, - o vykonávaní Európskej charty pre malé podnikanie, - do konca roka 2004 — vonkajšiu hodnotiacu správu. 2. Tieto správy preveria, či boli ciele tohto programu dosiahnuté. Vykonajú analýzy nákladov a výnosov a činností vykonávaných predovšetkým na základe ukazovateľov výkonu uvedených v tretej zarážke článku 4 ods. 1 Článok 6 Tento program je otvorený pre spoluprácu: - krajín EFTA/EHP v súlade s podmienkami určenými v dohode EHP, - asociovaným krajinám strednej a východnej Európy (SVE) v súlade s podmienkami určenými v európskych dohodách, v dodatkových protokoloch a v rozhodnutiach príslušných asociačných rád, - Cypru, finančne podporovaného doplnkovými sumami v súlade s postupmi, ktoré sa dohodnú s touto krajinou, - Malty a Turecka, finančne podporovaných doplnkovými sumami v súlade s ustanoveniami zmluvy, - ďalších krajín, ak to dohody a postupy dovoľujú. Článok 7 1. Finančná hodnota pre vykonávanie tohto programu je 450 miliónov EUR. 2. Ročne prideľované sumy sa schvaľujú rozpočtovým orgánom v limitoch podľa finančných prognóz. Článok 8 Toto rozhodnutie nadobúda účinnosť 1. januára 2001 a platí do 31. decembra 2005. Článok 9 Toto rozhodnutie je adresované členským štátom. V Bruseli 20. decembra 2000 Za Radu predseda J.-C. Gayssot [1] Ú. v. ES C 311, 31.10.2000, s. 180. [2] Stanovisko doručené 26. októbra 2000 (doposiaľ nezverejnené v Úradnom vestníku). [3] Stanovisko doručené 29. novembra 2000 (doposiaľ nezverejnené v Úradnom vestníku). [4] Stanovisko doručené 21. septembra 2000 (doposiaľ nezverejnené v Úradnom vestníku). [5] Ú. v. ES L 6, 10.1.1997, s. 25. [6] Ú. v. ES L 184, 17.7.1999, s. 23 [7] Ú. v. ES L 172, 18.6.1999, s. 1. -------------------------------------------------- PRÍLOHA I POPIS OBLASTÍ ČINNOSTÍ Oblasti činností sú v podstate založené na určení a výmene najlepších skúseností v súlade s novým najlepším postupom popísanom v hlásení Komisie z 26. apríla 2000, pričom sa berú do úvahy potreby SMEs, a sú zamerané na: 1. Zlepšenie rastu a konkurencieschopnosti podnikania v medzinárodnej ekonomike založenej na vedomostiach: Tento program podporí predovšetkým tieto opatrenia: - zlepšenie konkurencieschopnosti a inovácie, - pomoc pri voľnom pohybe tovarov a prístupe na trh, - prípravu podnikov na globalizáciu a predovšetkým presadzovanie účasti SMEs v procese štandardizácie a jeho vykonávania, - poskytnutie primeraného rozsahu skúseností zameraného na malé podniky, - rozvoj používania nových informačných a komunikačných technológií, - podporu inovatívnych postupov, - podporu integrácie udržateľného rozvoja. 2. Podporu súkromného podnikania: Tento program je zameraný predovšetkým na: - pomoc pri vytváraní a prevode podnikov, - rozvoj vzdelávania v podnikaní, - podporu podnikovej kultúry vo všetkých vrstvách spoločnosti, - určenie a podporu špecifických postupov v prospech SMEs. 3. Zjednodušenie a zdokonalenie správneho a regulačného prostredia pre podnikanie a predovšetkým na podporu výskumu, inováciu a vytváranie podnikov: Predovšetkým sa bude usilovať o: - ďalší rozvoj systému hodnotenia vplyvu podnikania na navrhnuté vnútroštátne právne predpisy spoločenstva, - všeobecne lepšiu reguláciu a jednoduchšie správne prostredie. 4. Zlepšovanie finančného prostredia pre podnikanie, predovšetkým pre SMEs: Odozvou na závery stretnutia Rady Európy v Lisabone 23. a 24. marca 2000 je podpora tohto programu zameraná predovšetkým na: a) opatrenia na zdokonalenie finančného prostredia pre podnikanie, hlavne pre SMEs. Tieto opatrenia, ktorých mechanizmus pôsobenia je vysvetlený v prílohe II, sú nasledujúce: i) Program štartovacieho kapitálu pre Európske technologické zariadenia (ETF) riadený Európskym investičným fondom (EIF). ETF program štartovacieho kapitálu ponúka možnosť podporovať zakladanie a financovanie nových malých a stredných podnikov v počiatočnej fáze: - investovaním do relevantných špecializovaných rizikových fondov, predovšetkým do dotačných fondov, menších fondov, fondov pôsobiacich regionálne alebo do fondov zameraných na špecifické oblasti alebo technológie, alebo rizikového fondu financujúce výskum a rozvoj napr. fondov spojených s výskumnými centrami a vedeckými parkami, ktoré striedavo poskytujú rizikový kapitál pre SMEs. Tento program posilňuje zintenzívnenie práce v ETF založeného Európskou investičnou bankou (EIB) v spolupráci s EIF prijatím investičného plánu politiky zahŕňajúcej vyššie riziko pre sprostredkovateľské fondy a ich investičné plány. EIF má vyberať, prevádzať a riadiť investície do rizikových kapitálových fondov, v prípade potreby koordinovať svoju prácu s národnými programami. Podrobné podmienky na vykonávanie ETF programu pre vznik nových podnikov, vrátane sledovania a kontroly, budú určené dohodou medzi Komisiou a EIF, ktoré berie do úvahy vysvetlenie v prílohe II. - podporou zakladania a rozvoja podnikateľských inkubátorov a príslušných doplnkových programov ("školiace programy"). ii) Záručné zariadenie SMEs riadené EIF Záručné zariadenie SMEs poskytne vzájomné záruky alebo tam, kde je to potrebné, spoluzáruky na záručné schémy pôsobiace v členských štátoch a priame záruky v prípade EIB alebo iného prijateľného finančného prostredníka, straty z príslušných záruk sú pokryté všeobecným rozpočtom Európskej únie. Toto umožní nápravu zlyhania trhu v nasledujúcich oblastiach: - pôžičky pre SMEs s potenciálom rastu na zníženie konkrétnych ťažkostí, ktorým čelia kvôli vysokému riziku, ktoré predstavujú (napr. malé alebo novovzniknuté spoločnosti), - mikroúvery na povzbudenie finančných inštitúcií, aby hrali väčšiu úlohu v tejto oblasti, prostredníctvom ponúkania menších pôžičiek, ktoré predstavujú ľahšie zvládnuteľné náklady pre dlžníka s nedostatočnými zárukami, - investície vlastných fondov SMEs s potenciálom rastu vrátane investícií miestnych alebo regionálnych fondov poskytujúcich dotačný kapitál a/alebo počiatočný kapitál s cieľom znížiť jednotlivé ťažkosti, pred ktorými SMEs stoja v dôsledku slabej finančnej štruktúre, - využívanie nových možností v oblasti Internetu a elektronického obchodovania malými podnikmi — ručené pôžičky môžu pokryť počítačové zariadenie, softvér a výučbu s cieľom pomôcť pri modernizácii v týchto oblastiach a zvýšiť konkurencieschopnosť takýchto malých podnikov. Tak ako záruky a vzájomné záruky, predpokladá sa aj dodatočná pomoc finančným sprostredkovateľom, predovšetkým s ohľadom na mikroúver. Cieľom takejto pomoci je čiastočne kompenzovať vysoké správne náklady neodmysliteľné pre takéto činnosti. Alokácia rozpočtových prostriedkov pokryje všetky náklady na zariadenie vrátane straty na záruke pre EIF a všetky vhodné náklady alebo výdavky na zariadenie. Náklady na zariadenie zo všeobecného rozpočtu Európskej únie sa použijú tak, aby za žiadnych okolností neprekročili rozpočet poskytnutý EIF pre toto zariadenie; nie je podmienená záväznosť na rozpočte. Podrobné podmienky pre vykonávanie ručeného zariadenia SMEs vrátane sledovania a kontroly je ustanovený v kooperačnej dohode medzi Komisiou a EIF, ktorá berie do úvahy prehľad v prílohe II. iii) Činnosť pre dotačný kapitál riadená EIF Činnosť pre dotačný kapitál má za cieľ podporiť poskytovanie kapitálu pre vytváranie inovatívnych nových podnikov s potenciálom rastu a tvorby pracovných miest vrátane tradičnej ekonomiky formou podpory dotačných fondov, inkubátorov a podobných organizácií, na ktorých sa EIF zúčastňuje — či už z vlastných zdrojov alebo prostredníctvom mandátu — od počiatočných rokov ďalej. iv) Európsky podnik so spoločnou majetkovou účasťou Cieľom tohto programu je využiť záväzky uskutočnené do 31. decembra 2000 v záujme podnikov plánujúcich vstúpiť do medzinárodného partnerského vzťahu. Maximálny príspevok na jeden projekt je 100000 EUR. Tieto finančné prostriedky môžu byť upravené s ohľadom na budúce rozhodnutia Rady. Finančné zariadenia sa realizujú v úzkej spolupráci s členskými štátmi. b) použitie euro v obchodovaní; c) prostriedky na podporu zbližovania financovania a predovšetkým rozvoj sietí Obchodných anjelov — finančníkov; d) podpora siete fondov dodačného kapitálu v rámci spoločenstva a jeho vedúcich pracovníkov a posilnenie výmeny najlepších postupov a výučby; e) organizovanie okrúhlych stolov pre bankárov a SMEs. 5. Umožnenie jednoduchšieho prístupu podnikania k podporným službám, programom a sieťam spoločenstva a zdokonalenie koordinácie týchto zariadení: Tento program vyvíja činnosti predovšetkým na: - zlepšenie prístupu podnikov ku programom spoločenstva a zabezpečenie lepšej koordinácie predovšetkým s piatou časťou rámcového programu pre výskum, technologický rozvoj a demonštráciu (RPVZ), - rozvoj práce, spolupráce a koordinácie sietí spoločenstva, predovšetkým Európskych informačných centier a Európskych informačných korešpondenčných centier. Počas vykonávania týchto činností môže Komisia hľadať pomoc v organizáciách pre technickú podporu alebo u expertov, ktorých financovanie by sa malo zabezpečovať z tohto programu, - podpora organizovania stretnutí pre podnikateľskú spoluprácu, - využívanie správy pod názvom "Európske poznatky pre SMEs". -------------------------------------------------- PRÍLOHA II FINANČNÉ NÁSTROJE SPOLOČENSTVA I. Úvodný prehľad vykonávania ETF programu štartovacieho kapitálu A. Úvod ETF program štartovacieho kapitálu bude riadiť EIF na báze fondu. B. Sprostredkovatelia S ohľadom na činnosti rizikového kapitálu sa sprostredkovatelia vyberajú na základe najlepších podnikateľských a trhových skúseností férovým a transparentným spôsobom, aby sa predišlo akejkoľvek deformácii súťaže, so zreteľom na cieľ — pracovať so širokým spektrom špecializovaných fondov. S ohľadom na vykonávanie ďalších činností na podporu podnikateľských inkubátorov sa EIF spolieha na skúsenosti členských štátov v tejto oblasti. C. Maximálna investícia Maximálna celková investícia pre sprostredkovateľský podnikový kapitálový fond je 25 % z celkového kmeňového kapitálu pre príslušný fond alebo 50 % vo výnimočných prípadoch, napr. pre nové fondy, kde je pravdepodobnosť silnej úlohy katalyzátora v rozvoji trhov rizikového kapitálu pre špecifické technológie alebo pre špecifické regióny. Žiadny záväzok v jednom rizikovom kapitálovom fonde neprekročí 10 miliónov EUR okrem výnimočných riadne zdôvodnených prípadov; záväzky v žiadnom prípade neprekročia 15 miliónov EUR. Sprostredkovateľské rizikové kapitálové fondy budú v zhode so zavedeným postupom trhu s ohľadom na deverzifikáciu portfólia. D. Investície pari passu Investície ETF programu počiatočného kapitálu do sprostredkovateľských fondov sú radené pari passu spolu s ďalšími kmeňovými investormi. Každá výnimka z tohto pravidla podlieha posudku Komisie podľa článku 3. E. Životnosť zariadenia sa vytvorí ako dlhodobé zariadenie na obdobie 5 až 12 rokov pre rizikové kapitálové fondy. V každom prípade investície netrvajú dlhšie ako 16 rokov odo dňa podpisu kooperačnej dohody medzi Komisiou a ETF uvedenej v prílohe I. F. Realizácia investícií Keďže väčšina investícií na vytvorenie ETF programu počiatočného kapitálu bude nekótovaná a nelikviditná entita, realizácia týchto investícií bude založená na distribúcii výnosov získaných sprostredkovateľskými fondmi z predaja ich investícií v SMEs. G. Investovanie výnosov z realizovaných investícií Výnosy z investícií uskutočnených fondmi EIF môžu byť opätovne investované počas prvých štyroch rokov po 20. decembri 2000. Toto obdobie môže byť predĺžené najviac o tri roky v prípade v závislosti od uspokojivého zhodnotenia zariadenia vykonaného 48 mesiacov po 20. decembri 2000. H. Záručný účet Bude vytvorený oddelený záručný účet v rámci EIF, ktorý bude zhromažďovať rozpočtové prostriedky na podporu programu. Tento záručný účet bude úročený; získaný úrok sa pridá ku zdrojom zariadenia. Investície získané EIF v rámci ETF programu počiatočného kapitálu a správne poplatky EIF a ďalšie nárokovateľné výdavky zaťažia záručný účet a prostriedky z realizovaných investícií sa pripíšu na záručný účet. Na konci štvrtého roka po 20. decembri 2000 alebo za predpokladu, že investičné obdobie je predĺžené, po skončení predĺženého reinvestičného obdobia, každý zostatok na záručnom účte okrem zostatku fondov, ktorý sa ešte nevyčerpal/neinvestoval a fondov na pokrytie nárokovateľných nákladov a výdavkov, napr. správnych poplatkov EIF, sa vráti do všeobecného rozpočtu Európskej únie. I. Účtovný dvor Na výkon poslania účtovného dvora a overenie pravidelnosti použitia fondov sa vykonajú potrebné opatrenia. II. Úvodný prehľad vykonávania záručného zariadenia SMEs A. Úvod Záručné zariadenie MPS sa riadi EIF formou fondu. B. Sprostredkovatelia Sprostredkovatelia sa vyberajú podľa záručnej schémy pôsobiacej v členských štátoch v rámci verejného alebo súkromného sektora vrátane vzájomných záručných schém, EIB alebo inej vhodnej finančnej inštitúcie. Sprostredkovatelia sú vyberaní v súlade s najlepšími obchodnými a trhovými postupmi férovým a transparentným spôsobom, majúc na zreteli: a) účinok na množstvo financií (pôžičiek, investícií) pre SMEs a/alebo b) účinok na prístup k financiám od SMEs a/alebo c) účinok na preberanie rizika financovaním SMEs príslušným sprostredkovateľom. C. Nárokovateľné úverovanie SMEs Finančné kritériá určujúce nárokovateľnosť financovania SMEs na záruky v rámci záručného zariadenia SMEs sa budú určovať individuálne pre každého sprostredkovateľa na základe jeho činnosti s cieľom získať čo najväčší počet SMEs. Tieto pravidlá odrážajú podmienky trhu a postupy v príslušnej oblasti. Záruky a vzájomné záruky sú dostupné hlavne na pokrytie financovania SMEs s najviac 100 zamestnancami (s prednosťou pre SMEs s najviac 50 zamestnancami s ohľadom na špecifické činnosti podporujúce využitie Internetu a elektronického obchodovania zo strany malých podnikov.). Zvláštna pozornosť sa kladie na financovanie akvizície nehmotných aktív. D. Záruky EIF Záruky poskytnuté EIF sa vzťahujú na jednotlivé financovania v špecifickom portfóliu transakcií. Záruky vydané EIF pokryjú časť rizika prevzatého finančným sprostredkovateľom v základnom finančnom portfóliu. E. Maximálne kumulované straty EIF Povinnosť EIF platiť časť finančných strát sprostredkovateľovi pokračuje až dovtedy, kým kumulovaná hodnota platieb na pokrytie strát zo špecifického finančného portfólia znížená v prípade potreby na kumulovanú hodnotu zodpovedajúcu pokrytiu strát spolu s ďalším príjmom nedosiahne dohodnutú hodnotu, po ktorej je záruka EIF automaticky zrušená. F. EIF pari passu so sprostredkovateľom Záruky poskytnuté EIF sú zvyčajne radené rovnakým dielom so zárukami alebo vo vhodných prípadoch s financovaním, ktoré sa poskytne sprostredkovateľom. G. Záručný účet V rámci EIF sa vytvorí záručný účet pre zdroje EIF na financovanie programu. Tento záručný účet sa úročí; získaný úrok sa pridáva ku zdrojom zariadenia. H. Právo EIF zrušiť fondy zo záručného účtu EIF má právo zaťažiť záručný účet do preplatenia jeho záväzkov na maximálne kumulatívne straty záručného zariadenia, všetky ďalšie nárokovateľné výdavky, napr. správne poplatky, nárokovateľné právne poplatky a náklady na propagáciu programu podliehajú dohode s Komisiou. I. Pokrytie strát a ďalšie príjmy splatné na záručný účet Všetky financie zo strát pôžičiek, platby ktorých sa vykonali na základe záruky spolu so všetkými ďalšími príjmami sa poukážu na záručný účet. J. Trvanie programu Predpokladá sa, že jednotlivé záruky na SMEs majú splatnosť do 10 rokov. Všetky zostatkové sumy na záručnom účte v čase vypršania zostávajúcich záruk sú splatné do všeobecného rozpočtu Európskej únie. K. Účtovný dvor Na výkon poslania účtovného dvora a overenie pravidelnosti použitia fondov sa vykonajú potrebné opatrenia. III. Úvodný prehľad vykonávania činností dotačného kapitálu A. Úvod Činnosti dotačného kapitálu sa budú riadiť EIF. B. Účtovný dvor Na výkon poslania účtovného dvora a overenie pravidelnosti použitia fondov sa vykonajú potrebné opatrenia. IV. Európsky podnik so spoločnou majetkovou účasťou Skúsenosti ukázali, že je potrebné tento program zjednodušiť, aby sa urýchlil proces vybavovania žiadostí SMEs na finančné príspevky od finančných sprostredkovateľov a aby sa zabezpečilo korektné využívanie zdrojov spoločenstva. Okrem toho Komisia v súčasnosti zvažuje možnosť upravenia kritéria nárokovateľnosti s cieľom efektívnejšie reagovať na potreby SMEs týkajúce sa cezhraničných investícií vrátane potrieb v žiadateľských krajinách. --------------------------------------------------